
U 
tilities Aruba N.V. ta prepara pa tuma e pasonan urgente 
y necesario pa trece un solucion sostenibel pa e prob- 
lema di deterioro y falta di capacidad pa purifica awa sushi 
na e plantanan di RWZI. 


Reunion cu Stakeholders 
Ya pa algun luna caba Utilities a reuni extensivamente cu 
stakeholdernan clave y relevante pa trata e situacion critico 
aki na RWZI. Entre otro a reuni cu sector turistico, guber- 
namental y economico. Tambe a prepara un plan di contin- 
gencia pa unabes cu RWZI wordo traspasa legalmente pa e 
entidad nobo Aruba Wastewater Sustainable Solutions N.V., 
nan por cuminsa ehecuta e plan y tuma accion. E trayecto aki 
tambe ta encera establece relacionnan cu expertonan inter- 
nacional pa duna apoyo na e proceso di soluciona e prob- 
lema existente cu metodonan moderno y tecnologia lider. 


A informa stakeholdernan di e inversion grandi cu lo mester 
wordo haci pa adkiri un planta completamente nobo pa 
soluciona problema di capacidad, pa awor y e siguiente 20 
aña. Parti di e condicionnan pa e traspaso di e infrastruc- 
tura di RWZI na AWSS ta pa cumpli cu normanan minimo pa 
purificacion di awa sushi y tambe duna un contribucion na 
nos medio ambiente door di elimina riesgonan di contami- 
nacion di nos lamanan y tambe mantencion sostenibel di 
nos “wetlands” na diferente partinan di nos isla. 


Añanan di negligencia 
Manera ta conoci, Aruba su poblacion y turismo a crece 
rapidamente durante ultimo decadanan cual a haci cu e 
produccion di awa sushi y e demanda pa purificacion a crece 
substancialmente. Pa añanan largo e planta di RWZI no a 
ricibi su debido inversion y mantencion y pa es motibo, awe 
Aruba ta confronta cu e problema aki. 


Na momentonan aki e planta di RWZI mester pasa door di 
un expansion y mehoracion di infrastructura urgente. No 
solamente pa e cantidad di awa sushi cual e mester puri- 
fica pero tambe pa mitiga y despues caba cu e molester di 
holor desagradabel, musca y sangura. E ta representa actu- 
almente un riesgo inaceptabel pa salud publico, nos medio 
ambiente, nos sector turistico y nos economia. 


Inversion 
Na e momentonan aki ta wardando pa e ley pasa pa haci 
posibel e traspaso di e planta di RWZI y tambe garantisa e 
entradanan pa e entidad nobo, cu lo haci posibel pa financia 
e costonan operativo y inversionnan. 


Segun analisis profundo y extenso ariba tur a factornan 


relaciona cu RWZI y rekisitonan cu mester cumpli cu ne, e 
ley cu mester wordo introduci ta hasi posibel un operacion 
sostenibel y eficiente. 


E entrada ricibi lo ta destina pa garantisa cu tin recursonan 
necesario pa renoba, expande y mantene e planta di purifi- 
cacion di awa, cu lo wordo traspasa pa y maneha pa ‘Aruba 
Wastewater Sustainable Solutions’ (AWSS N.V.). 


E prome parti di financiamento ya ta cla pa cuminsa. 
Institucionnan financiero local y regional ya caba ta na 
altura di e necesidad di inversion y a expresa interes na duna 
apoyo pa cu e proceso aki. 


Utilities ta prepara pa resolve e problema di RWZI 

D 
iabierna 16 di Februari ultimo, Corte den Prome Instan- 
cia a atende un caso serio cu a sosode casi un aña pasa 
na luna di Februari di 2023, caminda varios hoben a con- 
firma un di e problemanan serio cu tin den comunidad, ta e 
circulacion di hopi arma di candela. 


Tres hoben a presenta e dia menciona dilanti di Hues rela- 
ciona cu e caso caminda e confrontacion tabata relaciona 
cu problema di dos gang cu ta buscando otro pa un of otro 
motibo. 
No ta prome caso asina pero den e caso aki tambe a bolbe 
resalta e hecho cu pa algun aña caba, den diferente bario tin 
supuesto “gangnan” a lanta of ta yama nan mes gang sin cu 
realmente tin un hustificacion relaciona cu esaki pa loke ta 
nan problema cu otro. 


E biaha aki no tabata gang di cas di pueblo na Noord, gang 
di e bario di Santa Cruz of Sabana Basora entre otro pero 
simplemente dos gang sin teritorio y sin motibo of husti- 
ficacion pa ta confronta otro cu arma di candela manera a 
sosode na 2023 dilanti di cura Imeldahof na Noord, cu a 
laga varios di e hobennan aki herida y awor encarcela. 


Tres di nan a presenta dilanti Hues pa para responsabel 
pa un losmento di bala sin misericordia aña pasa y e tres 
hobennan aki, cu ta Edwin Carrasquilla, Darnell Hernandez y 
Evan Ortega, mester a duna cuenta di nan participacion den 
e asunto serio aki. 
Den sala di Corte ningun di tres a mustra hobennan peli- 
groso, algo contrario nan tabata manera “poeslief” dilanti 
Hues tratando di scapa nan ‘pellejo’ trata na acusa otro di ta 
esun cu a los tiro riba e otro pero caminda tur cos a mustra 
cu ambos banda a los tiro durante di e incidente den oranan 
di marduga. 


Ora cu analisa tur loke a ser treci dilanti, ta bolbe keda 
confirma e problema serio cu tin aki na Aruba caminda 
hobennan di un forma of otro, ta logra di pone man riba 
armanan di candela y mirando tur loke ta pasando, por 
asumi cu tin demasiado arma den circulacion. 


Ta con hobennan aki por tin arma warda na cas of den nan 
auto sin cu nan mayornan tin nocion cu nan tin arma, loke 
ta demostra un falta di comunicacion entre mayornan y nan 


yiunan ya cu ta parce cu e hobennan aki, ta doño di auto, 
kisas nan mes lo por a cumpra esaki y riba dje algun di nan 
tabatin bon trabou na entre otro hotel, ganando un bon 
salario, cu e lo perde tur awor pa motibo cu forma parti di 
un “gang” ta algo grandi. 
AWEMainta por a compronde cu e hoben ta gana pa kinsena 
riba 2 mil florin cu ta bira 4 mil pa luna trahando na un hotel 
renombra, un trabou cu por a sigura su futuro pero el a 
scoge un caminda robes y awor ta wordo confronta cu e por 
haya un castigo di 9 aña di prizon, di cual e lo tin cu sinta 
seis aña sigur si e comporta su mes den KIA. 


Dos di e hobennan aki lo conoce nan suerte diabierna 
venidero ora cu Hues impone e castigo cu Corte ta haya cu 
nan merece y e hobennan aki lo bay sinta den un prizon 
caminda tin un cantidad di otro hobennan sintando castigo 
di hopi tempo pa mesun tipo di locura aki. 


Problema di arma 


Diabierna dos hoben lo mira 
nan bida cambia formalmente 

C 
u prolongacion di detencion di ex Minister Plenipotenciario 
Guillfrede Besaril diabierna ultimo cu 16 dia mas, e panora- 
ma politico pa lider di MEP y alabes Prome Minister di Aruba, Ev- 


elyn Wever Croes , a cambia formalmente, transformando su mes 
den un situacion hopi delicado. Un situacion delicado tanto aki na 
Aruba como tambe na Hulanda, caminda durante di su bishitanan 
na Den Haag, semper e Premier di Aruba a insisti cu su gobierno 
tin “integridad” hopi halto den su coalicion y algo cu semper el a 


insisti aki na Aruba tambe. 
Despues cu Ministerio Publico a bay over na detencion di su ex 
colega di gobierno y di partido MEP, a spera un declaracion di 
parti di Evelyn cu nunca a ser haci y cu ta mustra cu por lo pronto 


su persona como lider di e partido, ainda no a discuti e asunto aki 
pa mira ki paso lo continua. 


Ta bon aki pa mustra riba un declaracion emiti pa Prome Minister 
relaciona cu su decision di baha su gobierno MEP-POR-RED, 


dor di investigacion relaciona cu Vice Presidente di Parlamento 
Allan Howell: “Dia 30 di maart Gobierno a entrega retiro debi cu 
Ministerio Publico a acusa un di e lidernan di coalicion, señor Allan 
Howell di  Partido POR, di  malversacion di fondo publico. Pa un 
gobierno cu ta carga integridad halto riba agenda, esaki ta algo 


cu a sacudi Gobierno y partido MEP en general.” 


Pues líder di MEP ta mustra cu e caso di Allan Howell a sacudi su 
gobierno, ya cu nan partido MEP) ta carga integridad halto den 


su agenda y a insisti cu loke Howell a haci, a sacudi su gobierno 
y principalmente partido MEP “en general.” Awor si Allan Howell 
cu tabata di un organisacion politico POR a sacudi e partido geel 


di e forma aki, detencion di ex Minister Besaril mester tabata algo 
cu a “habraca” e partido su fundeshi di integridad. 
Howell a wordo acusa di mesun asunto cu Besaril, esta cu ambos 
a “malversa fondo di pueblo” pero tin un diferencia grandi, ya 
cu Howell a haci esaki den su calidad di lider di fraccion di POR 


den Parlamento pero tambe actuando como Vice Presidente di 
Parlamento interino, mientras cu Besaril a comete e “malversacion 
di fondo di pueblo” den un posicion ainda mas grandi caminda e 
tabata sinta cu otro Ministernan den Rijksministerraad.” 


Si esey no ta suficiente pa baha un gobierno anto realmente no 
tin hustificacion cu e lider di MEP a sacrifica un partner di gobi- 
erno na 2021 pa asina elimina algun di su coleganan cu no tabata 
riba mesun liña politico mas. Realidad di e situacion aki ta cu 


detencion di Besaril mester tabatin un impacto ainda mas fuerte 
y extenso riba partido MEP y ta mas cu claro cu for di Hulanda 
tambe ta mirando den rumbo di Gabinete Wever Croes II, kico lo 
ta siguiente paso pa e situacion serio aki. 
Tambe tin cu corda cu den e “acuerdo” di gobernacion firma na 


San Nicolas entre Evelyn Wever Croes y Ursell Arends, e regla 
mas importante aki pa e gobierno nobo, tabata e asunto di inte- 
gridad, loke ta nifica cu partido RAIZ tambe ta den “default” keto 
bay n’e momentonan aki. 


M 
inisterio di Asuntonan Economico, Comu- 
nicacion y Desaroyo Sostenibel ta contento 
di informa cu Minister Geoffrey Wever lo ta pre- 
sente na e LGO-EU Forum na Bruselas di 26 di 


februari 2024 pa 29 di februari 2024. 


E delegacion lo consisti di Minister President, 


Sra. Evelyn Wever-Coes, Minister Geoffrey Wever, 
Minister Plenipotenciario di Aruba na Den Haag, 
Sr. Ady Thijsen y Directora di Departamento di 
Asuntonan Economico, Maria Dijkhoff-Pita. 


Como e Territorial Authorizing Officer (“TAO”) 


di Aruba, Minister Geoffrey Wever lo firma un 
acuerdo a base di cual Aruba lo ricibi un total 
di 14 miyon di Euro. E fondo aki ta destina pa 
financia e implementacion di e programa di 


E-Government na Aruba. Minister Wever como 


TAO ta responsabel pa tur contact, negociacion 
y maneho di acuerdonan di financiamento cu 
Union Europeo. E iniciativa di E-Government ta 
un pilar fundamental den e strategia di Aruba 


pa modernisa servicionan gubernamental, haci- 
endo nan mas accesibel y eficiente pa su ciudada- 
nonan y ta un proyecto cu a wordo designa bou 


di responsabilidad di Minister President Evelyn 
Wever Croes como minister encarga cu inno- 
vacion, durante Gabinete Wever-Croes I. Awo 
cu Aruba a logra sigura e 14 miyon di Euro, e 
proyecto aki por wordo ehecuta. 


E firmamento di e acuerdo di financiamento di 
14 miyon Euro ta un testimonio di e apoyo di 
Union Europeo pa Aruba y e importancia di e 
relacion entre Aruba y Union Europeo, segun 


Minister Wever. 


Geoffrey Wever lo firma acuerdo pa 14 miyon 
Euro pa E-Government durante LGO-EU Forum 


Alan Howell a tumba gobierno y Guillfred Besaril lo habraca esaki 

O 
tmar Oduber a coregi informacion duna. E ta 
referi aki na su declaracion cu Marisol Tromp 
no ta un first offender, y ta sostene cu e perso- 
na aki a gaña husticia hopi biaha. En berdad, el a 


menciona persona robes, en bes di e Griffier ta- 
bata e IT di Parlamento cu a entrega un keho fal- 
so contra dje. 


“Mi ta pidi disculpa p’e kibocacion aki. Pero e cues- 
tion ta cu no ta berdad, a menciona un persona/ 
posicion robes. Marisol Tromp a gaña Ministerio 
Publico den e caso di Chris Dammers, pa cual el 
a wordo castiga, e mester a paga boet y tabatin 


2 aña condicional. Tambe den e caso di e IT di 
Parlamento a traha un rapport cu a resulta di ta 
totalmente falso contra e persona aki y cu ademas 
a wordo retira for di trabou. E persona aki a bay 
corte y a gana su caso, hues a bari e rapport for di 


mesa,e persona mester wordo poni bek na trabou 
y ta cobrando atrobe”. 


Tambe el a menciona cu Marisol durante 2 aña 
a wordo investiga como sospecho den dos caso 
a base di un acusacion cu a wordo haci door 


di director di DIP e tempo ey, contra su mesun 
minister. Esaki mientras cu e tabata sinta den 


Parlamento sin cu ningun hende tabata sa di dje. 
Mientras tanto, e mesun señora aki awo kier tilda 
un comisario di polis si el a pasa cu ‘veiligheids- 
dienst’ of no. “Mi ta contento cu hefe di polis a 
bin dilanti di biaha y bisa cu el a pase no sola- 
mente na Aruba, pero na Hulanda tambe. Esaki 
ta mustra cu e politico aki ta biba di gañamento, 


parce cu e ta un mitomano, un mentiroso pato- 
logico. 


E mesun persona aki a bay OM entrega 25 keho 
contra Otmar Oduber y a resulta cu 23 di nan a 
wordo bari for di mesa y den corte lo mustra cu 
e 2 ambtenaarnan fantasma cu ta wordo papia di 
dje tambe ta un mentira. 


Ta parce cu Marisol Tromp no ta siña di su foutnan 
di daña nomber di hende pa despues e persona 
tin cu bay lucha den corte manera cu a pasa cu 
Sr. Dammers y e IT di Parlamento. Pero di otro 


banda, e no ta bisa berdad na pueblo di Aruba cu 


Otmar Oduber ta coregi informacion, no ta Griffier di Staten sino e IT a haya rason cerca hues 
Marisol Tromp no ta un first offender y a wordo castiga 
den caso di su mentira contra Chris Dammers tambe 


e tabata sospechoso durante 2 aña largo. 
Otmar ta recorda con ora mester a nombra Marisol Tromp minister, su screening 
a dura practicamente 3 luna, a keda casi 2 luna cu Minister President mester a 
ocupa posicion cu Oduber a laga como minister di Infrastructura, pasobra Sra. 


Tromp no por a pasa e screening, pasobra e tabata debe belasting. E tabatin 
propiedad cu pa mas cu 10 aña e no a paga belasting, a rabia y pleita ora nan 
kier a cobre un par di 100 mil Florin. 


“Mi ta puntra mi mes ki ehempel bo ta? Cu ki moralidad awe bo kier bay cues- 
tiona si un hende a pasa un screening, si abo no por a pasa un, pasobra bo a keda 
debe cientos di miles di Florin cu bo no a paga e tempo ey riba propiedadnan cu 
bo tabatin. Lagando pasado un banda, por mira cu su actitud no a cambia, el a 
keda cu e actitud di kier gaña hende, manipula hende y daña nomber di hende”, 


Otmar Oduber a finalisa. 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


F 
altando practicamente 18 luna pa eleccion di 2025, ya 
caba tin varios scenario politico cu a cuminsa lanta cabes 
caminda organisacionnan politico lo tin cu cuminsa prepara 
nan mes pa busca sosten di pueblo votado. 


Tin desaroyonan cu ta yama hopi atencion principalmente di 
e dos partidonan den e coalicion actual cu ta MEP y RAIZ ya 
cu si papia solamente di e desgaste politico cu gobiernonan 
di dos termina sigui ta sufri, por anticipa cu esaki lo afecta 
e partido geel mas cu e nobatonan di RAIZ. 
Sinembargo desaroyonan den seno di e mesun gobierno aki, 
ta mustra cu con cu bay bin, MEP lo keda un organisacion 
politico grandi, cu su sostenedonan fiel pero caminda RAIZ 
siendo un partido hopi mas chikito, lo por bira esun cu mas 
lo paga e desgaste aki den proximo eleccion. 
Ya caba na varios ocasion a presenta su mes situacionnan 
caminda a papia di un posibel kiebra den e coalicion actual 
pero ambos partido ta wantando duro pa evita esaki pa 
asina limita e consecuencianan negativo di un kiebra na e 
momentonan aki. 


Aki tin cu mustra sinembargo, cu e “vastheid” di e coalicion 
aki, a colgando na un hilo fini ya cu entre otro tin e situacion 
awor cu partido MEP ta pasando aden cu e caso contra di 
ex Minister Guillfred Besaril y tambe e ultimo desaroyonan 
relaciona cu Minister di Integracion, Glenbert Croes y tambe 
Minister di Husticia Rocco Tjon. 


Sinembargo mientras cu e dos casonan menciona ta mustra 
cu esaki lo no tin influencia politicamente negativo riba 
e organisacion di RAIZ, nan permanencia den e coalicion 
actual, lo bay tin cu consecuencianan hopi negativo pa e 
partido compara cu esunnan pa partido MEP. 


Den ultimo eleccion di 2021, partido MEP a logra un total 
di 20701 voto y mirando e presion cu gobierno a pone riba 
cartera di pueblo cu cantidad di medida, e falta di un argu- 
mento politico concreto y real, lok pone cu MEP lo por perde 
entre 3 pa 4 mil voto den eleccion di 2025. 
Sinembargo partido RAIZ ta den un situacion totalmente dife- 
rente, mirando cu pa algun tempo caba, en realidad tempo 
di mas, e dos ministernan di e partido blanco, no a gana 
fama cu nan maneho ya cu Minister Geoffrey Wever semper 
a mustra un bon orado pero cu poco resultado concreto pa 
fortalece un economia cu ainda no ta compacto. 


E problema mas grandi di loke por wordo yama “damage 
control” ta e posicion cu e lider di RAIZ a hinca su mes aden 
pa loke ta su maneho pa desperdicio di cas y negoshi, e situ- 
acion cu tin cu Embassy Suites pa un beach pero principal- 
mente pa e falta di vision y solucion pa loke ta e centro di 
procesamento di awa di riool na e planta na Bubali. 


E impacto mas fuerte cu lo causa mas daño na e imagen di 
RAIZ den pueblo, lo ta e falta di caracter pa para loke lider 
di e partido a sigura pueblo cu e lo haci, esta cu “nos no 
ta nan” caminda sinembargo tabatin cantidad di motibo pa 
bandona e coalicion pa asuntonan hopi delicado cu e lider di 
e partido, Ursell Arends no kier mira of para pa nan. 


Na e momentonan aki, partido RAIZ ta canando mesun 
ruta cu RED a gana for di 2017 te cu 2021 cu su partner di 
coalicion cu a MEP, loke a pone RED perde mas di 50% di su 
total di votonan den eleccion di 2021. 


Na 2017 RED a logra un asiento cu 4166 voto pero a cay te 
na 1784 den eleccion di 2021, un perdida di mas di 55% y 
asina a perde su unico asiento cu e tabatin den Parlamento 
pa casi cuater aña. 


RAIZ ta para na un situacion igual y siman pasa fraccion di 
e partido a stipula un fecha cu mas tanto ta un “ultimatum” 
tanto pa Presidente di Parlamento Edgard Vrolijk pero igual- 
mente e ta destina pa fraccion geel, caminda prome cu 30 
di Maart nan kier un reunion pa Parlamento trata e ley di 
matrimonio di mesun sexo. 


E presion ta grandi ya cu tin diferente asunto ta desaroy- 
ando den e coalicion geel cu blanco y tempo lo mustra cual 
partido lo sufri mas desgaste pa esakinan. 


E diferencianan ta bisto 


Coalicion MEP-RAIZ bou presion 
pa keda hunto pa no perde hopi 

O 
tmar Oduber di Plataforma Nos Pais ta expresa cu e discusion cu tin 
na e momentonan aki riba matrimonio di mesun sexo, mescos cu den 
cualkier otro discusion, manera legalisacion di cannabis recreacional of 
medicinal, mester tene na cuenta cu nos ta biba den un estado di derecho 
democratico. 
Parlamento su mayoria ta dicidi riba cambionan di ley cu ta tuma luga, 
problema ta cu e menasanan ta cay den coalicionnan manera cu ‘si no 
pasa mi ley mi no ta pasa bo ley’. Esaki a pasa den pasado pa loke ta trata 
e ley di cannabis y ta pasando awe pa loke ta trata e ley di 35 Dollar extra 
riba e turista. 
E ta trece esaki dilanti poniendo enfasis cu e ta un persona religioso, e ta 
catolico y ta respeta ley di Dios y religion. “Esey no ta kita cu Otmar Oduber 


Respet pa escogencia sexual ta ancra den 
e espirito de articulo 1 di nos constitucion 


Esaki no ta kita cu opinion y creencia religioso tambe mester wordo respeta 


no ta respeta y atene su mes na leynan. Un ley 
cu independiente si bo ta catolico, religioso of 
no, bo mester respeta y biba segun su espirito. 
Den e ley ey mester tin espacio pa tur hende 
por convivi, independiente di nan inclinacion 
sexual, matrimonio di mesun sexo, esnan cu 
kier uza cannabis medicinal y tambe recre- 
acional. E ultimo aki na un manera controla y 
tur mester ta vigente den nos leynan”. 
Otmar ta haya sumamente lamentabel cu 
cada biaha kier trece e polarisacion entre reli- 
gion y ley. Si religion catolico ta bisa cu no ta 
kere den matrimonio di mesun sexo, e mester 
wordo respeta, mescos cu tur otro religion cu 
tin e pensamento ey. Pero di otro banda tin 
leynan cu ta rigi pa tur hende y realidad ta cu 
nos consitucion den articulo 1 ta bisa cu tin 
cu respeta tur hende nan opinion, independi- 
ente di nan sexo, color politico y di unda nan 
ta bin. 
“Eynan ta caminda mi ta kere nos tin cu ta 
sincera den e discusion unda tin cu bisa cu 
tin espacio pa tur hende por biba, respeta 
kico nan preferencia ta y permiti y duna nan 
espacio den ley pa biba segun nan pensam- 
ento y cada un ta respeta e opinion religioso 
di cada un”, esaki ta pensamento y opinion di 
Otmar Oduber. 

E compleho di Aruba Marriott recientemente a nombra 
su asociadonan y lidernan cu a briya durante e di cuater 
kwartaal di 2023. E programa di reconocemento aki ta uno 
sumamente importante pa e compania como un acto di 
aprecio, den reconoce e esfuerso adicional, alabes celebra 
e logronan di cada asociado y lider cu a destaca durante e 
periodo di cada kwartaal. 


E asociadonan y lidernan nomina a wordo scogi door di nan 
supervisor, manager, y e team ehecutivo pa nan excelente 
trabou y dedicacion. E premionan cu a wordo otorga ta 
‘Associate of the Quarter’, ‘Supervisor of the Quarter’ y 
‘Manager of the Quarter’ representando e diferente areanan 
di ‘Front of the House’, ‘Back of the House’ y ‘General’. 


Ganadornan di e di Cuater Kwartaal di 2023: 
○ Rose-Ann Franken 
○ Laura Villafane 
○ Jose Perez Perez 
○ Aldrick Hill 
○ Udermi Fernandez Polanco 
○ Supervisor Resort Winner: Mirella Wernet 
○ Supervisor MVW Winner: Elpidia Lopez 
○ Manager Resort Winner: Nathan Jansen 
○ Manager MVW Winner: Andrew Rasmijn 


General Manager di e compleho di Aruba Marriott, Sr. Raoul 
Lemmerling, hunto cu e team ehecutivo y staf di Aruba 
Marriott ta orguyoso di tur e nominadonan y ganadonan 
y ta manda palabra di felicitacion pa cada un di nan cu e 
logro bunita aki. 


Adicionalmente di a celebra e nominadonan di e kwartaal, 
Aruba Marriott a honra y celebra lealdad di su asociadonan 
caminda a conmemora e aniversario di nos asociadonan cu 
a cumpli 5, 10, 15, 20 y 25 aña di servicio cu nos compania 
den e di cuater kwartaal di aña. 


Pa esnan interesa pa cuminsa nan carera na Aruba Marriott, 
por bishita www.marriott.com/careers pa aplica. 


Aruba Marriott Resort & Stellaris Casino a habri su portanan 
na aña 1995 cu 411 camber y a añadi 3 camber na 2018. 
Na aña 1999 a habri Marriott’s Aruba Ocean Club cu 311 
camber y na aña 2004 a habri Marriott’s Aruba Surfclub cu 
900 camber. Na tur, e famia di Marriott Aruba ta consisti 
di mas o menos 1,300 empleado den servicio directo. E 
compleho di Marriott Aruba ta esun di mas grandi den 
henter Caribe, tanto den cantidad di camber como den 
cantidad di empleado. 


Aruba Marriott ta celebra e aniversario di su asociadonan 


Y alabes ta nombra su asociadonan y lidernan cu a destaca durante e di cuater kwartaal di 2023 


Dialuna, 26 Februari 2024 
LOCAL 
10 
AWEMainta 


O 
tmar Oduber ta expresa cu na Aruba loke mester rigi y manda ta de- 
mocracia. Si tin un parlamentario of minister ta bisa cu su pensamen- 
to y creencia no ta permiti y kier vota contra matrimonio di mesun sexo, 
esey ta su derecho. Pero ta su principio y integridad si e ta keda sostene 
of ta bandona gobierno. “Ey ta caminda cu bo ta haya cu e parlamentari- 
onan kier sconde tras di religion y ta bisa cu no ta di acuerdo pasobra su 
religion no ta permiti’e, e tin e derecho constitucional pa bisa cu e ta con- 
tra di dje, pero bo mester bisa tambe cu bo no por ta parti di un gobierno 
cu si ta di acuerdo cu ne”. 


Oduber ta bisa cu e por a mira un carta di dos miembro di un partido di 
coalicion, RAIZ den e caso aki, bisando cu nan ta boga p’e ley di matri- 
monio di mesun sexo wordo pasa. Si mañan e ley wordo vota contra den 
Parlamento, esey ta significa cu nan mester saca nan conclusion si ta sigui 
sostene e gobierno of no. “Ey ta caminda e sapato ta preta. Tur hende ta 
hiba tur sorto di excuus rond, pero e dolor ta cu e stoel ta dushi y nan no 
kier yega n’e discusion, mescos cu otro partidonan den Parlamento, tanto 
den coalicion como den oposicion”. 


Continuando, Otmar ta bisa cu ora un gobierno bay casacion pasobra 
ta contra veredicto di hues den Hof, caminda den hoge beroep ta bisa 


Mientras Fraccion di RAIZ ta exigi reunion den 
Parlamento pa trata matrimonio di mesun sexo 


Ministernan di e mesun RAIZ ta bay casacion contra matrimonio di mesun sexo 


cu personanan di mesun sexo tin e derecho 
di casa, esey kiermen cu gobierno ta contra 
matrimonio di mesun sexo. E ora e dos miem- 
bronan di fraccion di RAIZ, mester saca nan 
conclusion, pasobra de lo contrario nan no ta 
sincero cu comunidad di Aruba y no tin prin- 
cipio tampoco. Esaki debi cu partido RAIZ ta 
den Conseho di Minister, srs Ursell Arends y 
Geoffrey Wever ta sinta eyden y a sostene pa 
bay Hulanda, bringa e caso aki mientras cu e 
dos miembronan di Fraccion di e mesun partido 
RAIZ, ta bisa cu nan SI kier p’e ley pasa. 


Finalisando Otmar Oduber ta bisa cu ta trata 
aki di un discusion di principio basa riba un 
democracia cu mester respeta. 


Dialuna, 26 Februari 2024 
AWEMainta 
LOCAL 
11 


T 
ras e declaracionnan duna door di e actual Minister di Energia di 
Gabinete Wever-Croes II e siman aki riba e perforacion di pos po- 
tencial di gas y azeta den awa teritorial di Aruba, parlamentario Mike 
de Meza a hay’e obliga di bin dilanti y desmenti varios punto eroneo cu 
Glenbert Croes deliberadamente kier mal informa pueblo pa su benefi- 
cio politico. 


E ex titular di energia y actual parlamentario di oposicion tabata den 
Enfoke diabierna merdia hunto cu colega Arthur Dowers y a splica cu 
simplemente aki ta trata di cu campaña a cuminsa y MEP kier pronkia 
atrobe cu pluma cu tabata proyecto di AVP. Proyecto cu netamente bou 
di gobernacion di MEP mes a wordo para. 


De Meza a indica cu, en berdad, Armstrong Oil & Gas ta un compania 
conoci mundialmente, pero esey tambe t’e unico berdad cu Glenbert 
Croes a papia den e asunto; e resto tabata locura. Un ehempel ta ora a 
papia di posnan nobo. 


Segun de Meza, e dato cu gobierno di Aruba y Armstrong tin ta tur e 
dato di e proyecto di exploracion cu a wordo ehecuta bou gobernacion 
di AVP durante 2010 pa 2017. t’e mesun posnan di noordoost pa cu 
noordwest cu Repsol y Total a descubri durante di Gabinete Mike Eman 
I y Gabinete Mike Eman II, esaki ta prome cu Gabinete Wever-Croes I 
a drenta gobernacion. “Ta mesun cos, nada nobo tin! No lubida cu na 
2017, ora cu gobierno Mike Eman II a sali di gobernacion a laga tur cos 
cla pa haci proefboring. Ta durante gobernacion di MEP a para perfora- 
cion.” 


AVP pa shete aña largo a traha riba esaki. Ta AVP a bin cu Repsol y 
Total, a saca tur prospect positivo. E tempo ey, Mike de Meza tabata e 
titular di energia pa Gabinete Mike Eman I y Gabinete Mike Eman II. El 
a splica cu ta cinco pos Repsol a descubri e tempo ey, cual t’e mesun 
cinco cu Minister Glenbert Croes ta papia di dje awo como cu si fuera 
ta algo nobo. 
Tampoco ta berdad cu un di e posnan aki lo ta mes of mas grandi cu 
esun di La Perla na Venezuela, segun parlamentario de Meza. E parla- 
mentario ta considera esaki como populismo y propaganda politico di 
parti di Minister Croes. De Meza ta kere cu esaki ta un asunto cu mester 
atende cu seriedad y laga experto papia i no hunga politica populista 
yena cu gañamento. 


Loke a pasa cu e proyecto di exploracion ta cu bou di Gabinete Evelyn 
Wever-Croes I a para e proyecto. p’e falta di boluntad di Gobierno di 
Aruba, seis aña a pasa bay y awo, na porta di eleccion, Gabinete Wever- 
Croes II ta bisa cu Armstrong ta bay continua cu e trabou. 
“Bo mester tabata sinta cu Repsol, British Gas y Total anto mustra 
interes pa por a sigui cu e proyecto. E compania a hinca mas cu 80 
miyon dollar den e proyecto den pasado caba. Un proefboring ta costa 
bo facilmente un 20 miyon extra, pero si bo no ta mustra ningun interes 
nada lo pasa. E companianan aki tin otro proyecto rond mundo cu ta 
sigui cu ne, pero si abo como gobierno no ta haci nada, nada ta pasa. 


Ta hopi trabou Gabinete Mike Eman I y Gabinete Mike Eman II a hinca 
den e proyecto exploracion pa gas y azeta di 2009 pa 2017, laga tur cos 
kant en klaar cu tur prospect probabilities super halto pa bay,” parla- 
mentario de Meza a declara. 


E ta mesun storia cu a mira di gobernacion di MEP cu otro proyecto, 
cu ta para, simplemente pasobra tabata un iniciativa di e gobierno di 
AVP. Sinembargo, ta reconoce e balor cu tin y awor kier haci uzo di dje 
pa core campaña. Tur e añanan aki, nan a perde tempo y recurso di 
pueblo papiando cu Ecuador pa supuestamente haya Fuel Oil substan- 
cialmente mas barata, of manera a duna instruccion na un compania 
Mericano pa wak si WEB aki na Aruba por opera riba “energia nuclear”. 


Parlamentario De Meza: “Ora bo scucha e cosnan aki bo tin cu hari, 
paso ta locura. 
MEP tabata kier a bin cu un Hydrocable for di Colombia cu tabata un 
proyecto spirito, despues MEP a papia di NLG cu inversion biyonario 
for di Merca, despues un Hydrogen Valley cu un compania di Spaña y 
nada a pasa, a papia di Ecuador nada no a pasa, tambe Quantum cu 
lo a hinca 3.5 biyon dollar den e refineria di Aruba pero esaki tambe a 
haya un morto natural. Awo segun MEP ta Venezuela ta bay subsidia 
Aruba cu HFO. Pero tambe MEP lo kier uza energia nuclear na WEB”. Con 
serio bo por ta como un gobierno cu tanto engaño y storia fantasma of 
populista?, e parlamentario ta puntra. 


Den tur e locuranan ey, e unico sigur ta cu varios hende a cobra cen 
duro, segun parlamentario Dowers primintiendo cu AVP lo investiga 
finder’s fee y tur e cosnan ey ya cu Partido MEP ta den su way out y si 
e ciudadano kier claridad di kico a pasa cu su placa y pakico e ta wordo 
castiga di e forma aki, anto e mester vota AVP. “No tuma e risico di un 
fly by night paso tin chens cu nan lo scoge y a bay goberna cu MEP. 
Pone un partido serio na poder cu un bon track record. Nos no ta prim- 
inti y keda sin cumpli,” el a bisa insistiendo cu mester investiga MEP 
pasobra no por ta posibel cu ta caba cu un deal cu Citgo, cu awo nan 
mes ta admiti cu e tabata tremendo. A laga 300 miyon florin di pueblo 
bay perdi y ningun hende a haya nada a cambio?! 


Dowers ta convenci cu investigacion mester bin cueste loke cueste y e 
responsabelnan mester paga, financiera y penalmente. MEP a persigui 
hopi politico di AVP pa co’i loco! Pero e placa grandi cu a disparce 
durante gobierno di MEP mester bin bek den saco di pueblo p’e bay den 
scol p’e muchanan y den remedi p’e grandinan, entre otro. Gobierno di 
MEP ta papia di surplus, pero ta blo bashi pasobra e unico surplus ta 
loke MEP ta rancando di pueblo. “E momento ta yegando; cada dia mas 
cerca cu Evelyn Wever-Croes ta bay paga p’e picanan cu el a comete 
contra pueblo,” asina e parlamentario di AVP a duna di conoce. 


Parlamentarionan de Meza y Dowers di AVP: 
Exploracion di pos potencial di 
gas y azeta ta proyecto di AVP cu 
gobernacion di MEP mes a para 


Y awe kier gaña y campaña cu ne 

P 
or lo menos 15 civil a muri y otro dos a resul- 
ta herida durante un atake riba un iglesia catoli- 
co durante e misa di diadomingo den nort di Burkina 
Faso, AFP a informa. 


“Nos ta pone na boso conocemento un atentado 
terorista di cual e comunidad catolico di e polacion di 
Essakane awe, dia 25 di februari, a bira victima, mien- 
tras cu nan tabata reuni p’e oracion di diadomingo,” e 
vicario di e diocesis di Dori, Jean-Pierre Sawadogo, a 
declara den un comunicado. 


Te asina leu ningun grupo a haci su mes responsabel 
di e atentado. Pero a reporta cu e sospechonan ta 
cay riba un grupo Yihadista cu ta ataca cu frecuencia 
e comunidadnan remoto y forsa di siguridad, special- 
mente den e region nort. 


Diescinco persona a muri den atentado contra iglesia na Burkina Faso 

D 
iasabra atardi Minister di Turismo y Salu Publico tabata tin e honor di 
celebra conhuntamente cu e famia di Healthy Lifestyle Center (HLC) e 
prome aniversario di Healthy Lifestyle Center Aruba. 


Healthy Lifestyle Center a inicia oficialmente dia 23 di februari 2023. E meta 
principal di HLC ta pa brinda e pueblo di Aruba e guia profesional pa cu nan 
nutricion y movecion, specialmente esnan na riesgo pa haya complicacion 
di salud, door di hiba un bida no saludabel. E meta ta pa guia e participante 
pa adapta su bida pa uno mas saludabel. 


Un di e programanan mas importante di HLC ta pa ofrece servicionan di 
guia di nutricion y movecion riba un forma personalisa y cu ta adapta na e 
bida di e cliente specifico. E programa personalisa aki tin un duracion di 3 
luna den cual e cliente ta haya su citanan semanalmente cu un dietista den 
cual e guia con pa yega na un bida mas saludabel ta sosode. 


Desde inicio HLC a haya un acogida masha grandi mes di e pueblo di Aruba. 
Actualmente HLC ta conta cu un total di 293 cliente activo. Durante e aña 
aki HLC a logra cu clientenan a baha un total di 433kg conhuntamente. 
Banda di guia personal HLC tambe ta ofrece otro programanan manera 
curso na scolnan, curso na companianan, chekeo gratis regularmente na 
pueblo, ehercicio mensual na unda ful comunidad por participa. 


Un programa special cu HLC ta ofrece ta e programa yama “Improving Lives 
Together”. Esaki ta un programa cu tin un duracion di 3 luna den cual un 
total di 20 cliente ta participa. E programa aki ta ofrece guia di nutricion 
y movecion intensivo den un forma “community based”. Durante e periodo 
aki e clientenan ta ricibi, banda di consultanan semanalmente na HLC cu 
e dietistanan, tambe un programa di ehercicio cual ta encera 3 biaha pa 
siman na un gym na unda nan ta ricibi guia profesional con pa haci move- 
cion na un manera safe y accesibel. 


Durante aña 2024 e meta di HLC ta pa amplia su servicionan y bay den 
organisacionnan pa asina guia tur esnan na pia di trabao. HLC ta forma 
parti di e vision di Minister di Salud Publico na unda prevencion t’e enfoke 
principal di su maneho riba tereno di Salud Publico y cual ta cuadra cu 
ehecucion di e Plan Nacional Multisectoral contra NCDs 2020-2030 cu 
conhuntamente cu DVG y PAHO, Gobierno di Aruba a firma na aña 2019. 


Minister Oduber kier a manda un palabra di gradicimento y felicitacion na e 
team profesional di HLC, Directie Volksgezondheid, Plataforma di Promocion 
di Salud y tur esnan cu ta haci HLC un programa exitoso. Un danki tambe 
na colega Minister Croes pa ofrece HLC e bunita espacio na IBISA pa nan 
practica. 


Un pabien y un danki en special ta bay pa tur e clientenan di HLC cu a 
demostra curashi y determinacion pa busca y ricibi e guia profesional pa 
asina haci un cambio di estilo di bida pa uno mas saludabel. 


Minister Dangui Oduber 


Un aña aniversario di Healthy Lifestyle Center 

D 
en e ultimo añanan Aruba a enfrenta e reto compleho di tra- 
hado sin documento, e individuonan cu hopi biaha ta wordo 
ignora den discusion riba politica, pero cu ta parti integral di e 
mercado laboral y sociedad di e pais. Segun cu e formuladonan 
di politica ta trata e problema aki, nan mester considera tanto 


e implicacionnan pragmatico di e programanan di formalisacion 
como e importancia humanitario di proteha e poblacionnan vul- 
nerabel. 


E programanan di formalisacion ta duna un caminda strate- 
gico pa integra trahado sin documento den e cuadro legal di 
Aruba. Habriendo caminda pa regularisacion, particularmente 
pa esunnan cu e reisnan estableci y habilidadnan valioso, 
Aruba por haci uzo di su contribucion potencial na economia 


y tambe garantisa cumplimento cu e reglanan fiscal y di sigur- 
idad social. E enfoke aki no solamente ta fortalece e entrada 
di gobierno, pero tambe ta fomenta un sentido di perte- 
nencia y dignidad entre e personanan previamente marginal. 
Sinembargo, banda di e consideracionnan pragmatico aki, ta 


esencial pa defende e balornan humanitario y trata e contexto 
mas amplio di migracion. Aruba mester reconoce e potencial 
crisis humanitario deriva di e situacion precario di e trahadonan 
sin documento y nan vulnerabilidad na explotacion y abuso. 
Trahando cu e organisacionnan regional y internacional ta crucial 


pa maneha e fluho migratorio humano y implementa sistema 
integral di sosten p’e poblacion vulnerabel. 
Un enfoke holistico ta implica sincronisa e esfuersonan di formal- 
isacion cu intervencion humanitario. Esaki ta nifica priorisa bien- 


estar di e trahadonan sin documento y nan famia, duna acceso 
n’e servicionan esencial manera cuido medico y educacion, y 
proteha nan derechonan di acuerdo cu e standardnan interna- 
cional. Ademas, inverti den programa cu ta promove cohesion 


social. y integracion cultural por promove un sociedad mas inclu- 
sivo caminda ta celebra diversidad. 
Finalmente, pa trata e problema di e trahadonan sin documento na 
Aruba ta rekeri un enfoke multifacetico cu ta balansa preocupa- 


cion pragmatico cu e imperativonan humanitario. Persiguiendo e 
programanan di formalisacion mientras ta defende e derechonan 
humano fundamental, Aruba no solamente por probecha e poten- 
cial di su forsa laboral diverso, pero tambe demostra su compro- 
miso cu compasion y inclusion riba e escenario global. 


Construyendo un futuro sostenibel 


Orientacion politico p’e trahadonan 
sin documento na Aruba 

T 
ienda di Educacion (TDE) ta un fundacion 
cu a wordo funda ariba 18 di mei 2012 y ta 
cumpliendo 12 aña di existencia e aña aki y ta 
un organisacion pa Mama, Tata, Wela, Welo, Ma- 
drastra, Padrastro y tur otro persona cu directo- 
of indirectamente tin di haber cu cuido y guia di 
mucha y hoben di 0 pa 18 aña. 


Desde su inicio Tienda di Educacion tin e meta 
pa yuda e mayor- y educadornan di tal forma cu 


Tienda di Educacion tin un directiva nobo 


nan habilidad pa soluciona problema di educacion di e mucha (nan), ta 
mehora. Esaki ta nifica cu e meta ta pa e grupo aki haya guia y sosten 
di con pa amplia nan capacidad pa busca solucion encuanto educacion 
di un mucha. 


Pa e prome kwartaal di aña 2024 TDE lo pasa den varios cambio. Pa 
cuminsa TDE ta anuncia cu desde 1 di maart e organisacion lo conoce 
un cambio den forma di un directiva nobo. E proceso di cambio aki 
ta andando caba na Camera di Comercio Aruba. TDE kier introduci e 
directiva nobo na pueblo di Aruba, consistiendo di sr. Jonathan Trinidad 
kende no ta desconoci riba e tereno social, mirando cu pa añas a traha 
na Famia Planea Aruba. Jonathan actualmente ta un Lector/docente na 
Universidad di Aruba pa e Facultad di Arte y Ciencia, Departamento di 
‘Social Work & Development’ y tin su mesun compania di ‘Consultancy’. 
Jonathan lo asumi e puesto di presidente di directiva. Siguientemente 
nos tin sra. Jerrilyn Arends. 


Di profesion Jerrilyn ta un docente na un scol basico y lo asumi e 
funcion di secretaria. Nos tin sra. Janine Wever kende a haci un cambio 
den carera y ta dedica su mes na cuido y educacion di nos muchanan 
na bureau Traimerdia y ta asumi e funcion di tesorera. Sra. Luz-Neyla 
Tromp, di profesion un trahado social-juridico cu tin su mesun practica 
priva di ‘counseling’. Sra. Luz- Neyla lo fungi como miembro general y 
alabez como vice-presidente. Y pa completa nos directiva nos tin sra. 
Shalinie Flores-Rodjan. Despues di un cambio di profesion, ta actual- 
mente na un Centro di Comunidad y ta maneha esaki. Sra. Shalinie lo 
fungi como un miembro general y lo yuda directiva cu e.o. PR. Nos ta 
sigur cu tur miembro nobo cu nan conocemento, experticio y dinamismo 
lo contribui na un manera valioso y trece innovacion pa cu Directiva y 
TDE. 


Pronto TDE lo saca un vacatura di director pa cu e fundacion. Pues 
keda pendiente. Den luna di maart TDE tambe lo conoce un cambio den 
localidad y lo ta situa temporalmente na Belgiestraat 2, Oranjestad. 
Edificio di Departamento di Asuntonan Social (Edificio blauw di glas 
entre Arvefa y Drive-thru Wendy’s). 


TDE ta duna un danki di curason na e boluntarionan di e directiva, su 
empleadonan, na tur organisacion cu ta colabora di cerca cu nan, na tur 
studiante cu a stage, na prensa cu semper t’ey pa nan y tambe special- 
mente na e comunidad di Aruba pa e confiansa brinda na e fundacion. 


Si bo tin cualkier pregunta, bo ta sinti e necesidad pa papia, e nece- 
sidad pa un profesional scucha bo, duna bo sosten y conseho tocante 
educacion di mucha (nan) of hoben (nan); por yama 161 (completa- 
mente gratis). Tambe por comunica cu TDE via nos pagina di facebook 
Tienda di Educacion of via e-mail: info@tdearuba.com. 


-Educa, lanta un mucha, a pesar cu nos ta haci esaki tur dia, no ta facil 
pero cu amor, guia y sosten necesario sigur hunto nos ta logra- 

R 
ecientemente Departamento di Mucha y 
Hoben (DMH) tabata invita pa dos dia di 
reunion relaciona cu e proyecto cu fondo Eu- 
ropeo; ACT4ECC (Awareness raising and Ca- 
pacity building Toolkit for European and Ca- 
ribbean children) na Corsou. DMH tabata bon 
representa pa Sue-Ann Ras, Jullie-Ann Thode 
y como un profesional di veld invita, Cinthia 
Quant, cu tabata hopi envolvi como profesion- 
al den henter e desaroyo di ambos herment 
pa Aruba. 


Tabata un programa intensivo for di e oranan 
di mainta te atardi, unda cu DMH, UNICEF 
Hulanda, Ministerio di Desaroyo Social, Labor 
y Bienestar di Corsou, Universidad di Curaçao, 
Augeo Foundation a enfoca riba henter e 
proceso di desaroyo di e toolkit y revista 
digital di Aruba y Corsou. 


Durante e dos dianan di reunion final aki a 
enfoca riba e topiconan manera; e metanan di 
e proyecto, strategia di comunicacion y disem- 
inacion, e siguiente pasonan, intercambio di 
experiencia, conocemento y sostenibilidad 
di e toolkit y e revista desaroya dentro di e 
cuadro di proyecto ACT4ECC. 


Diaranson anochi, DMH tabata invitado special 
na lansamento di Corsou su Toolkit digital; 
Kodigo di Protekshon y su revista digital, cu 
ta carga e titulo di: Kurashi, cu tin como meta 
crece den un ambiente sigur y preveni abuso 
di mucha y violencia relacional. Peculiar ta cu 
e number di e revista; Kurashi, tabata inicia- 
tiva di un grupo di Hoben, cu ta refleha loke 
nan ta desea pa e profesionalnan para p’e: 
curashi, perseverancia, durf y poder mental y 
moral. Mas ainda, cu e palabra curashi, no ta 
solamente p’e victimanan di abuso di mucha y 
violencia relacional, sino tambe p’e profesion- 
alnan pa nan durf di atende un caso y durf di 
señala. 


DMH ta wak bek como dos dia hopi fructifero y 
intensivo. DMH a haya oportunidad di presenta 
incluso e forma con ta acumulando e datonan 
awor via Google Analytics, cu lo dirigi na un 
forma hopi mas structura y directo di e toolkit 
y revista. Tambe DMH a comparti e excelente 
trabou haci di nos profesionalnan di veld, pa 


DMH presente n’e reunion final di proyecto #ACT4ECC cu fondo Europeo 


tin un toolkit Codigo di Proteccion cu e temanan y contenido netamente 
local y relevante como tambe un revista; Asertivo, unda cu ta highlight 
e gran trabounan cu nos profesionalnan ta haci diariamente. Un opor- 
tunidad excelente pa discuti y contribui na un futuro colaboracion mas 
estrecho entre e partnernan di Aruba y Corsou relaciona cu e topico di 
abuso di mucha. 

Dos turista a manifesta contra 
e conflicto entre Israel y Hamas 


Dos turista a manifesta recientemente na L. g. Smith 
Boulevard pa baha arma y destacando e importancia 
historico di Nakba 1998. E manifestacion aki ta coresponde 
n’e protesta global contra violencia cu ta tumando luga den 
e region. 


A pesar di e distancia fisico, e manifestantenan ta considera 
importante pa enfatisa e necesidad di paz y husticia den e 
region, y tambe pa crea consciencia di e inhumanidad di e 
conflicto, cu ta causando e morto di miles, incluyendo hopi 
mucha y reconoce e repercusion global di e lucha entre 
Israel y Hamas. Mientras Banco Mundial ta adverti di un 
posibel aumento di prijs di petroleo memey di aumento di 
tension, Aruba, manera e otro paisnan, lo cuminsa sinti e 
impacto economico di esaki. 


Plan pa trata e crisis di vivienda na Aruba 
Aruba tin un scarsedad di vivienda tanto pa espacio social 
como pa espacio habitable regular. Prome Minister Wever- 
Croes, como minister encarga cu infrastructura. a reuni cu 
e departamentonan di gobierno DOW, DIP y Kadaster, hunto 
cu FCCA, e fundacion responsabel pa desaroyo di vivienda 
social, pa intercambia di idea riba un plan pa remedia e 
scarsedad di vivienda na Aruba. 


Un di e retonan mas grandi t’e scarsedad di tereno dedica 
n’e conversion di e espacio vital, loke ta genera e neces- 
idad di un forma alternativo di vivienda. Na Aruba, hende ta 
custumbra pa traha un cas cu un hofi. Esaki ta birando mas 
y mas dificil, loke ta nifica cu nos mester analisa e posibili- 
dadnan pa desaroya cas banda di otro y edificio di aparta- 


mento. FCCA ya tin experiencia cu esaki. 


Otro reto ta e echo cu mas y mas cas ta wordo bendi na prijs 
halto na inversionista for di exterior, aumentando e balor di 
cas den un forma desproporcional, haciendo cu hopi persona 
local no ta eligibel pa cumpra of construi un cas. 


Durante e consulta, a discuti y evalua diferente opcion, 
p’asina mantene prijs di cas accesibel pa sociedad. 


AZV ta presenta Meerjaren Financieel Kader 
Plan pa haci fondo AZV mas sostenibel 


E director di e organo ehecutivo di AZV, ir. Edwin Jacobs, 
a presenta e situacion financiero di e organo ehecutivo di 
AZV n’e Conseho di Minister. Un modelo yama ‘Meerjaren 
Financieel Kader Planl’ a wordo presenta como guia pa 
sostene e Fondo AZV pa futuro. E instrumento aki ta diseña 
pa controla gasto di salud di largo termino p’asina e nece- 
sidadnan di salud di e poblacion por keda satisfecho den 
futuro. 
E ‘Meerjaren Financieel Kader Plan ‘ di AZV t’e resultado di 
e Zorgakkoord, firma aña pasa p’e partnernan di e sector di 
cuido, cu ta inclui e necesidad di un prevision di gasto di cuido 
te cu aña 2040. E modelo ta conta cu mas di 2500 punto di 
atencion ora di calcula entrada y gasto den e costonan di 
salud. Meta di e Meerjaren Financieel Kader Plan aki ta pa 
profesionalisa e forma cu ta financia atencion na Aruba. 


Corte di Aruba ta maneha mas caso incumplimento 
di pago compara cu e otro islanan 


Durante e ceremonia di nombramento di e procurador general 
nobo, e presidente di corte a indica durante su discurso cu e 
islanan Caribense mester di atencion den materia di pago di 
debe. E ta referi n’e hopi peticionnan ser presenta pa ordena 
pago. Esaki ta referi principalmente n’e casonan caminda 
hende no sa con pa maneha e presupuesto di nan cas, >>> 


Resumen siman 8 

como resultado nan ta hinca nan mes den debe y como 
resultado nan ta cay den un circulo vicioso. E problema aki 
ta mas grandi ainda na Aruba cu n’e otro islanan. 


Abogado pro deo pa persona den 
necesidad ta birando mas dificil 


E decano di Colegio di Abogado di Aruba, mr. Gracita 
Griffith, a duna un discurso interesante durante e ceremonia 
di nombramento di e procurador general nobo enfoca, entre 
otro, riba e tema di derecho na un abogado ‘pro-deo’ p’e 
personanan cu poco recurso financiero. 


Un discurso hopi interesante den cual el a destaca e impor- 
tancia di abogado social (pro-deo) pa preserva husticia y 
igualdad pa tur. Defensa social ta representa e bos p’esunnan 
cu lo no wordo scucha di otro manera, interes di esunnan cu 
lo no ta representa di otro manera y derecho di esunnan cu 
lo wordo lubida di otro manera. E ta un profesion noble dirigi 
na defensa di esunnan mas vulnerabel di sociedad, defende 
husticia y promove acceso igual na e sistema di husticia pa 
tur hende, independientemente di nan antecedentenan of 
situacion financiero. 


E derecho di representacion legal gratis ta consagra den 
e tratadonan internacional, manera articulo 6 y 13 di e 
Convencion Europeo di Derecho humano y articulo 14 di 
e Pacto Internacional di e Derechonan Civil y politico, pa 
garantisa cu sociedad por confia cu e por conta cu asis- 
tencia legal den un emergencia. 
Na mes momento, mr. Griffith ta indica cu e tarifanan pa 
abogado pro-deo uza pa gobierno ta data di 30 aña pasa, 
loke ta nifica cu e interes di e abogado pa yuda e persona 
den necesidad ta cada biaha mas abao. E fenomeno aki no 
ta aplica solamente na Aruba, e mesun situacion ta prev- 
alece tambe na Hulanda. Sinembargo, Gobierno Hulandes 
a compromete pa remedia e situacion aki pa garantisa e 
accesibilidad di e sistema legal pa tur hende. Sinembargo, 
esaki no ta e caso ainda na Aruba, loke ta haci cada biaha 
mas dificil pa mantene abogado motiva p’e asumi casonan 
pro-deo. 


Aruba Investment Summit 2024 
pa inversionista Hulandes 


Durante un conferencia di prensa dialuna mainta, cu a tuma 
luga p’e Minister di Asuntonan Economico, Geoffrey Wever, 
El a anuncia e cumbre di inversion di Aruba 2024 na Den 
Haag, Hulanda, riba 21 di mart 2024. E meta principal di e 


cumbre ta pa presenta Aruba como un destinacion di inver- 
sion den Caribe y pa enfatisa e oportunidadnan cu Aruba 
tin pa ofrece. E cumbre di inversion di Aruba ta un esfuerso 
hunto entre e representacion di Hulanda na Aruba (VNO), 
e Camara di Comercio di Aruba, Arubahuis, y ta organisa 
p’e Departamento di Arina, di e departamento di Asuntonan 
Economico di Aruba. 
E cumbre lo duna chens pa discuti e oportunidadnan di 
inversion den e areanan di sostenibilidad, gastronomia, real 
estate, entretenimento, etc. 
E evento aki lo wordo promovi ampliamente riba varios plat- 
aforma di media, cu un enfoke riba posibel inversionista na 
Hulanda y vecindario. 


ARINA lo ta encarga cu e organisacion y maneho di inscrip- 
cion. Ta crea oportunidad p’e empresario y interesadonan 
participa presencialmente y tin e opcion di participacion 
virtual via Microsoft Teams. Pa mas informacion y detaye 
tocante e cumbre di inversion di Aruba 2024, tuma contacto 
cu Ministerio di Asuntonan Economico of via nan website 
oficial www.investinaruba.com 


E importancia di medida di siguridad 
p’e bishitantenan di Baby Beach 


Autoridad di Aruba ta enfatisa e importancia di medida di 
siguridad p’e bishitantenan di Baby Beach despues di un inci- 
dente tragico di hogamento cu a envolve un turista Brasilero. 
Nan ta adverti riba e peligernan di coriente fuerte y condi- 
cion climatico impredecibel y ta enfatisa e importancia di ta 
na altura di e clima y landa den e areanan designa. E bishi- 
tantenan ta wordo anima pa proteha nan mes for di solo y 
keda hidrata. A pesar di e tragedia reciente, Baby Beach ta 
keda un luga di relahacion sereno, pero siguridad ta keda un 
prioridad pa un experiencia memorabel. 


Aruba Tourism Authority ta informa di un 
crecemento significativo den entrada di turismo 
Den un informe reciente publica pa Aruba Tourism Authority 
(ATA), e sector turistico di e Isla ta mustra un crecemento 
y resiliencia notable a pesar di e retonan global. Posiciona 
como un punto di partida importante p’e economia di Aruba, 
turismo ta keda un pilar vital pa desaroyo sostenibel y pros- 
peridad economico. E informe, cu ta cubri e prome trimester 
di 2024, ta destaca e exito di e enfoke strategico di Aruba 
den e modelo di “High Value-Low Impact”. E enfoke aki ta 
pa balansa crecemento economico cu sostenibilidad ambi- 
ental, haciendo Aruba un destinacion atractivo y respon- 
sabel, mientras cu ta mantene liderazgo den desaroyo >>> 

turistico. E ta destaca e aumento importante di turista resi- 
dente, cu un crecemento notable di 18,4% na januari 2024 
compara cu e mesun periodo di 2023. E aumento aki ta 
indica e atractivo duradero di Aruba y su capacidad pa atrae 
turista di calidad halto cu ta busca experiencia unico. E anal- 
isis di mercado ta revela Norte America como e fuente prin- 
cipal di bishitante, contribuyendo na 80,4% di stay-over na 
december 2024. 
E mercadonan Europeo y Latino Americano tambe ta mustra 
cifra prometedor, cu ta enfatisa e atractivo global di Aruba. 
Pa futuro, ATA lo sigui hunga un papel crucial den promo- 
cion di Aruba como destinacion turistico lider. Promoviendo 
e asociacionnan y implementando proyecto di turismo 
sostenibel, Aruba ta esforsa pa mantene su trahe di crece- 
mento mientras ta preserva su bunitesa natural y patrimonio 
cultural. E ultimo informe ta destaca e resiliencia y adapt- 
abilidad di Aruba na e retonan global cu ta evolucionando, 
posicionando e isla como un faro exitoso den e industria di 
turismo. 


Aruba nombra como e isla Caribense mas 
sigur pa biahero door di The Telegraph 


Den un articulo reciente publica pa The Telegraph UK, Merca 
a emiti un advertencia di biahe pa su ciudadanonan riba 
siguridad ora di bishita islanan di Caribe manera Jamaica 
y Bahamas, citando estadistica criminal preocupante den 
ambos pais. Sinembargo, memey di e advertencianan aki, 
Aruba ta briya manera un faro di siguridad, siendo aclama 
como e destinacion mas sigur di Caribe p’e biaheronan. E 
distincion ta debi n’e cantidad di criminalidad notable- 
mente abou di Aruba, specialmente ora nan ta wordo midi 
per capita. E isla a mantene un cantidad di criminalidad mas 
abou compara cu su contrincantenan Caribense, loke ta 
hacie un destinacion atractivo pa turista cu ta busca sigur- 
idad y trankilidad. 
E reconocimento otorga na Aruba pa The Telegraph ta sirbi 
como testimonio di e compromiso conhunto di e sistema 
judicial di e isla y e sector priva pa garantisa siguridad y 
bienestar tanto di e residentenan como di e bishitantenan. 
Mientras cu e biaheronan ta busca destinacion unda sigur- 
idad ta primordial, Aruba ta destaca como un ehempel 
briyante di hospitalidad y siguridad den Caribe. 


Asociacion pa proteccion di e 
sabananan (Wetlands) di Aruba 


Pais Aruba, den colaboracion cu e Fundacion Parke Nacional 
Aruba (FPNA) y Wageningen University Research (WUR) 


ta lansa e inicio di e prome fase di e proyecto ‘Western 
Wetlands’, financia pa Tourism Product Enhancement Fund 
(TPEF). 
E ta un iniciativa pa proteha 5 sabana (wetland), protegi 
y administra pa FPNA, importante pa salvaguardia di 
ecosistema y biodiversidad di medio ambiente. E iniciativa 
aki tambe ta aumenta e balor di Aruba como producto turis- 
tico door di experiencia di naturalesa sostenibel. E proyecto 
ta consisti di 3 fase, cuminsando cu un evaluacion basico 
financia pa TPEF. 


Aruba elimina for di e ‘lista 
gris’ di paraiso fiscal 


Riba diamars, Union Europeo a dicidi di kita Aruba for di e 
‘lista gris’ di paraiso fiscal, mientras cu Corsou ta keda riba 
e lista. UE ta publica un descripcion general di e paraisonan 
fiscal dos biaha pa aña, cu un lista preto cu ta inclui Rusia 
y Panama. Riba diamars, Bahamas, Belize, Seychelles y e 
Islanan di Turks & Caicos a keda elimina for di e lista aki pa 
motibo di nan esfuersonan pa adapta nan practicanan fiscal. 
E paisnan cu ta coopera den reformacion di nan leynan 
fiscal y practica fiscal, pero cu ainda no a stop di duna bene- 
ficio fiscal completamente n’e empresa y individuonan, ta 
wordo poni riba e lista gris. E ministernan di UE a dicidi riba 
diamars pa kita Aruba for di e lista gris aki, Ya cu Aruba a 
cumpli cu su obligacionnan cu ta tumando luga, particular- 
mente den e area di intercambio di dato financiero. Corsou, 
di otro banda, no a tuma medida ainda pa cumpli cu e oblig- 
acionnan aki y p’esey ta keda riba e lista gris. 

Fortaleza pa Famia 


Sinceramente, Pastor Marcel Balootje 


SI bo ta un persona cu ta stima Dios, cu henter bo alma, 
mente y bo curason e siguiente advertencia ta bay na bo 
persona. Pero tambe si bo ta un persona cu ta duda den 
Señor, cu no kier arepenti, cu ta mas pega cu scuridad y 
malicia, y cu cosnan di Dios ta boring pa bo, pasobra bo 
interes ta den locual mundo ofrece, ricibi e advertencia aki 
den e amor di Cristo Hesus. 


Tur bendicion cu bo mester pa bo bida bo cas y famia ta 
Solamente den Cristo Hesus bo por hay’e, no laga ningun 
hende gaña bo pasobra esaki no ta fanatismo religioso, 
pero e ta e puro berdad. 


E palabra di Dios ta adverti tur hende mesun cos, esun cu 
tende y kere, reconoce y acepta Cristo Hesus como Señor 
y Salbador esey tin bida eterna. 


E advertencia di parti di Dios ta lo siguiente: 
Romanonan 12:2 - Y no sea conforme e mundo aki, ma sea 
transforma pa medio di renobamento di boso mente, pa 
boso por comproba kico ta e bon, y agradabel y perfecto 
boluntad di Dios. 


No ta tur cos cu ta briya ta oro, no ta tur locual hende 
scoge ta di Dios, e diabel ta un mentiroso y ta purba di tur 
manera, pa hende cay den su trampa mundano cu na final 
ta hiba hende fierno si no bini un arepentimento firme y 
genuino, y hende mester aparta di maldad. Un hende cu 
sano huicio nunca lo scoge un bida cu ta contra boluntad 
di Dios. 


Santiago of Jacobo 4:4 - Boso adulteranan, boso no sa cu 
amistad cu mundo ta enemistad pa cu Dios. P’esey ken cu 
kier ta amigo di mundo ta haci su mes enemigo di Dios. 
Si un hende tin enemigo carnal, y manera nos tur sa cu tur 
esnan cu ta sirbi Dios tin un adversario cu yama e diabel. 
Dios ta capaz di defende nos contra tur enemigo carnal y 
tambe spiritual cual ta e diabel. 


Pero ora nos mes ta bay den tereno di e enemigo y ta busca 
amistad cu diabel, poniendo cara di Dios na berguensa, 
pasobra nos actitud y nos bida ta contra boluntad di Dios, 
nos ta bira enemigo di Dios. Y un biaha mas nos ta remarca 
cu si no bini arepentimento genuino den nos bida y nos 
aparta di pica, nos a scoge automaticamente pa fierno. 


1Juan 2:15 - No stima mundo, ni e cosnan cu tin den 
mundo, Si un hende ta stima mundo, e amor di e Tata no ta 
den dje. Pasobra tur loke tin den mundo, e deseo di carni, 
y e deseo di wowo, y e orguyo di bida, no ta bin di e Tata, 
sino di e mundo. 


Hende ta cay cera pa motibo di deseonan perverso. 
Perde trabao pa motibo di golosidad pa placa. 
Perde matrimonio, cas y famia pa motibo di Adulterio. 
Perde integridad, daña caracter y comportacion pa motibo 
di adiccion en general. 
Esaki nan ta ehempel di stimamento cosnan di mundo. 


1Pedro 2:9 - Anto Señor sa tambe con pa rescata e 
Santonan for di tentacion y con pa tene e inhustonan bao 
di castigo pa e dia di huicio. Y specialmente esnan cu ta 
sigui e carni den su deseonan corupto y ta desprecia auto- 
ridad. 


2 Corintionan 4:4 - Den kende nan caso e Dios di e mundo 
aki, a ciega mente di esnan cu no ta kere, pa nan no mira 
e luz di e evangelio di e Gloria di Cristo. Kende ta e imagen 
di Dios. 


No gaña boso mes (Galationan 6:7). 


Amistad cu mundo ta decadencia spiritual 

Ta ora pa mi bay awo 
Mi no t’ey bisa ayo 
Busca mi den biento y ola 
Y den e murmuro di lama 
Busca mi y stima mi 
Manera ami a stima boso. 
Yolanda Croes 


Cu dolor na nos curason, pero agradecido na tur 
loke el a nifica pa nos, nos ta participa cu a bay 
sosega den Eterno Paz Celestial 


Nelson Orlando Croes 
Miho conoci como “Chai” 
* 3 october 1956 - †22 februari 2024 


Na nomber di su: 
Mayornan: 
Federico Croes† 
Georgina Croes-Vrolijk† 


Rumannan: 
Gladys Croes (Hulanda) 
Angel Croes 


Su pareha: 
Myra Ras 


Manera yiu: 
Edliza Ras & Obrian Barret 


Suegra: 
Maria Ras 


Yiu di criansa: 
Stephanie 


Sobrinonan: 
Hubert (Bertje) Leebeek (Hulanda) 
Joey van de Berg y su yiu Amelie 
Angelo Croes (Hulanda) 


Tanta y Omonan: 
Sra. Vda Maria Croes-Vrolijk 
Sra. Vda Avelina Croes-Vrolijk† 
Sra. Vda Graciela Zomer-Vrolijk† 
Sr. Mario Vrolijk† & Jean Hally 
Sra. Vda. Julia Werleman-Vrolijk† 
Sr. Francisco Vrolijk y famia 
Sr. Rudecindo Vrolijk y famia 
Sra. Presentacion Webb-Croes† 
Sr. Odulio Croes† 
Sr. Julio Croes† 
Sr. Everaldo Croes † 
Sr. Dominico Guzman Croes† 
Sr. Emiliano Croes† 
Sr. Francisco Croes† 
Sr. Mario Jesus Croes † 


Tur primo y prima, acto-primo y prima, ihanan 
y demas famia,tur su amigonan, amistadnan 
demasiado pa menciona, bisiña, conocir 


Demas famia: 
Croes, Vrolijk, van de Berg, Leebeek, Ras, 
Geerman, Escalona-Rodriguez, Webb, Zomer, 
Halley, Werleman, Perez, Henriquez, Curiel, Tonk, 
Ringeling, v/d Dijs, Ponticorvo, Lopez, Maduro, 
Dabian, Yarzagaray, Thijsen, Lewis y Tromp 


Ta invita pa acto di entiero cual lo tuma lugar na 
Royal Funeral Home diamars 27 di februari 2024 
di 1 or pa 4or di atardi. 


Despues lo hiba nos defunto stima pa Santana 
Central na Sabana Basora. 


Nos disculpa si den nos tristesa nos por a lubida 
algun famia of conocir. 


‘Nothing really ends’ 


Sjoerd H. M. van der Vaart 
* 07/09/1955 - † 20/02/2024 


Echtgenote: 
Ludy van der Vaart-Uijtdewilligen 


Kinderen: 
Jordi & Meliesa van der Vaart 
Micky & Diana van der Vaart 


Kleinkinderen : 
James en Jackson van der Vaart 


Broers en zussen: 
Dick van der Vaart & Nilda Emerenciana 
Rob van der Vaart 
Rik & Pamela van der Vaart 
Flor & Ilia van der Vaart 
Karin van der Vaart 


Neven en nichten: 
Guy 
Fleur & Daniel 
Claire & Gijs 
Kaela & Jean-Pierre 
Britt- Aimée & Xenia 
Nikki & Julia 
Aimee 
Sarah-Ange 


De condoleance zal plaatsvinden bij Aurora 
Funeral Home op maandag 26 februari van 18 uur 
tot 20 uur. Hierna zal de crematie in besloten kring 
plaatsvinden. 


Wij vieren zijn leven en onze intense liefde voor 
Sjoerd door hem te bedelven onder rode harten, 
in welke vorm dan ook (ballonnen, knuffels, eigen 
creatie, etc.). 


Habri portanan santu pa mi, 
mi ke drenta y alabá Señor. 
Ata e porta di Señor akí, 
tur e fielnan ta pasa den dje. 
Mi t’alabá bo pasobra B’a skucha mi, 
pasobra B’a manda mi salbashon. 
Salmo 118: 19-20-21 


Cu dolor na nos curason, nos ta participa 
fayecimento di: 
John Albert Croes 
Mihor conoci como ”John Pizza” 
*19-08-1955 - †22-02-2024 


Su mayornan: 
†Marcial “Charly” Croes 
†Theresita Croes-de Mei 


Na nomber di su: 
Esposa: 
Jeanette Croes-Fingal 


Yiunan: 
Monique Correa 
Jeanine Correa y Zin Habibe 
†Susy Croes y †Lisandra Dijkhoff 


Nietonan cu ela stima hopi: 
Kyara Kerkman y Kaylee Croes 
Maeve y Vienna Habibe 


Rumannan: 
†Hubert Croes 
Tico y Pascualita Croes-Vrolijk y famia 
†Rudolf y Florencia Croes-Ras y famia 
Erwin y Lupina Croes-Croes y famia 
Vilma y Pablo Dijkhoff-Croes y famia 
†Melva y Eric Feliciana-Croes 
Edward y Angela Croes-Torres Mesa y famia 


Sua y cuñanan: 
†Henrick y †Regina Fingal-Bareño y famia 
†Genoveva y Obildo Croes-Fingal y famia 
Elvia Fingal y famia 
Siegfried y Grace Fingal-Wouters y famia 
Swinda y Mengelito Kelly-Fingal y famia 
Marlene y Arcolino Maduro-Fingal y famia 
Ronald y Lisette Fingal-Lacle y famia 
†Roycy y Ruth Fingal-Croes y famia 
Mariska Fingal 


Ayudante: 
Ana Castellar-Guzman 


Su ihanan, primo y primanan, bon bisiñanan y 
conocirnan. Tur su clientenan, amigonan di Gospel 
y Oracion y chefnan. Amigonan di Motorcycle. Tur 
su trahadornan. Su amigo Roberto Pablo, Mariflor 
Nicolaas, nurse LC, amigo Greg Croes. 


Demas famia: Croes, Fingal, Correa, Kerkman, 
Vrolijk, Ras, Dijkhoff, Feliciana, Torres-Molina, 
de Mei, Halabi, de Veer, Semerel, Hess, Lacle, 
Boekhoudt, Maduro, Winterdal, Wouters, Kelly, 
Geerman, Habibe, Nicolaas, de Jong, Gil, Tromp. 


Acto di entiero lo tuma lugar diahuebs 29 di 
februari 2024 for di 12’or di merdia pa 4’or di atardi 
na Misa Sta. Filomena na Paradera. 
Oportunidad pa condolencia ta diaranson 28 di 
februari 2024 di 7’or pa 9’or di anochi. 
Nos ta pidi disculpa si den nos dolor nos a lubida 
un of otro famia. 


Lagrima y flornan por seca, su recuerdonan y tur 
loke el a haci y significa pa nos, lo keda graba pa 
semper den nos mente y curason. 
“Cerca Dios mi alma ta na paz, ta di DJ’E mi 
salbacion ta bin” 
Salmo 62:1 


Cu dolor na nos curason, nos ta participa 
fayecimento di nos ser stima: 


Pedro Petrocchi 
*18-11-1928 - †23-02-2024 


Acto di entiero lo wordo anuncia despues 


